विधिक सेवा प्राधिकरण की बैठक हुई
राज्यविधिक सेवा प्राधिकरण के एक्शन प्लान के तहत गुरुवार को जिला विधिक सेवा प्राधिकरण अध्यक्ष योगेंद्रकुमार पुरोहित की अध्यक्षता में बैठक हुई।
बैठक में विधिक सेवाओं की क्रियान्विति, राजस्थान पीड़ित प्रतिकर स्कीम के तहत लंबित प्रार्थना पत्रों के निस्तारण, अंतर्राष्ट्रीय महिला दिवस पर विभिन्न कार्यक्रमों की क्रियान्विति आदि पर चर्चा की गई। राजस्थान पीड़ित ्प्रतिकर स्कीम के तह कुल 11 आवेदन पत्रों में सेे चार आवेदन स्वीकार कर पांच लाख रुपए प्रतिकर राशि के भुगतान किए जाने की स्वीकृति दी गई। इनमें दो प्रकरण एसिड अटैक से संबंधित थे।
बैठक के दौरान जिला विधिक सेवा प्राधिकरण अध्यक्ष ने आठ मार्च को अंतर्राष्ट्रीय महिला दिवस पर महिलाओं को उनके अधिकारों, सरकार की ओर से दी जा रही सहायता योजनाओं की जानकारी के लिए जागरूक करने के लिए विधिक साक्षरता शिविर सहित अन्य गतिविधियां आयोजित करने के निर्देश दिए। बैठक में एडीजे साहबराम मोटयार, कलेक्टर ललित कुमार गुप्ता, अतिरिक्त पुलिस अधीक्षक केसरसिंह, सचिव सुनील कुमार यादव, जेएम मीनाक्षी मीणा, सहायक निदेशक नरेश बारोठिया, रिटेनर अधिवक्ता सांवरमल स्वामी, डॉ. मनोज शर्मा, डॉ. एफएच गौरी, प्राचार्य डॉ. श्रवण सैनी, एलआर शुभकरण, सीडीपीओ सीमा सोनगरा, सुमन चौधरी, सुमित्रा बुगालिया सुरेशकुमार सैनी आदि उपस्थित थे।
hin_Deva hin_Deva hin_Deva hin_Deva